OŠ ANTE KOVAČIĆA

GORIČKI TRG 3

10299 MARIJA GORICA

KLASA:112-01/17-01/6

URBROJ: 238/19-120-17-1

U Mariji Gorici 21. 4. 2017.

Na temelju članka 127. Zakona o odgoju i obrazovanju u osnovnoj i srednjoj školi („Narodne novine“ broj 87./08. – 7./17.) te članka 57. Statuta OŠ Ante Kovačića, Marija Gorica, Školski odbor Osnovne škole Ante Kovačića, Marija Gorica, na sjednici održanoj  21. travnja 2017. godine donio je

**ODLUKU**

**o raspisivanju natječaja za izbor i imenovanje ravnatelja/ice škole**

**I.**

Natječaj za imenovanje ravnatelja raspisuje Školski odbor najmanje šezdeset dana (60) prije isteka mandata aktualnog ravnatelja.
Natječaj se objavljuje u dnevnom tisku na način da bude dostupan svim zainteresiranim kandidatima na području Republike Hrvatske.

**II.**

Naziv dnevnog tiska u kojem će se natječaj objaviti:

Natječaj za izbor i imenovanje ravnatelja/ice škole objavit će se u dnevnim novinama **„24 sata“**,   dana **23. travnja 2017. godine**.

**III.**

**Uvjeti koje ravnatelj/ica mora ispunjavati:**• završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

* sveučilišni diplomski studij
* integrirani preddiplomski i diplomski sveučilišni studij
* specijalistički diplomski stručni studij

Osim osoba koje su završile neki od prethodno navedenih studija, ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova (st.2. čl. 126.)

• uvjeti propisani člankom 106. Zakona o odgoju i obrazovanju u osnovnoj i srednjoj školi („Narodne novine“ broj 87/08. - 7/17.)

• najmanje 8 godina staža u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.

• iznimno, osoba koje ne ispunjava uvjete iz čl.126. stavka 1. podstavka 1. ili stavka 2., može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (»Narodne novine«, br. 59/90., 26/93., 27/93., 29/94., 7/96., 59/01., 114/01. i 76/05.).

**IV.**

Ravnatelj se imenuje na vrijeme od 5 godina.

**V.**

 Uz prijavu za natječaj kandidati moraju priložiti u izvorniku ili ovjerenom presliku:
- životopis,
- domovnicu,
- dokaz o završenom studiju (diploma),

-dokaz o položenom stručnom ispitu odnosno da je osoba oslobođena obveze polaganja,
- dokaz o radnom iskustvu na odgojno – obrazovnim poslovima ( potvrda poslodavaca u osnovnoj ili srednjoj školi o vrsti i trajanju poslova)
- dokaz (uvjerenje nadležnog suda) da se u trenutku podnošenja prijave ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10 , 90/11. i 5/12.)
-dokaz (odluka o imenovanju ravnatelja) da u trenutku prijave na natječaj obavlja poslove ravnatelja/ice u najmanje drugom uzastopnom mandatu za osobe koje se kandidiraju temeljem čl. 126. st.3. Zakona

**VI**.

 Rok za podnošenje prijava kandidata je 15 dana od objave natječaja.

**VII.**

**Prijave sa dokumentacijom dostaviti na adresu:**

***Osnovna škola Ante Kovačića, Gorički trg 3, 10299 Marija Gorica  u zatvorenoj omotnici  s naznakom „Natječaj za imenovanje ravnatelja-ne otvarati“.***

Nepotpune i nepravodobno poslane prijave neće se razmatrati.

**VIII.**

O rezultatima natječaja kandidati će biti obaviješteni u roku 45 dana od isteka roka za podnošenje prijava.

Predsjednica Školskog odbora

Nada Šiber